techiaith/cofnodycynulliad_en-cy huggingface dataset:
English: Diolch. Thanks for the update, First Minister. Many of my constituents in communities across Flintshire are understandably concerned about the future of the Shotton site and fear that it often gets lost in all of the headlines. Shotton has two successful, viable, profitable businesses that have risen, almost phoenix-like, from the ashes of the record mass redundancies of the 1980s. Shotton has a bright future with the right support, and on that note, I must pay credit to the leadership that you've shown on this and leadership that, I know, is recognised by the workforce there. I've co-ordinated meetings with management and trade unions at the Shotton site and know, first hand, the highly skilled, hardworking and flexible workforce. First Minister, can I ask that you will continue to ensure that Shotton is not forgotten and that the workforce there is kept fully informed?
Welsh: Diolch. Diolch am y wybodaeth ddiweddaraf, Brif Weinidog. Mae llawer o fy etholwyr mewn cymunedau ar draws Sir y Fflint yn pryderu'n ddealladwy am ddyfodol y safle yn Shotton ac yn ofni ei fod yn aml yn mynd ar goll yn yr holl benawdau. Mae gan Shotton ddau fusnes llwyddiannus, hyfyw a phroffidiol sydd wedi codi, bron fel ffenics o ludw'r diswyddiadau torfol yn y 1980au na welwyd eu tebyg cyn hynny. Mae gan Shotton ddyfodol disglair gyda'r gefnogaeth gywir, ac ar y nodyn hwnnw, rhaid i mi ganmol yr arweinyddiaeth rydych wedi'i dangos ar hyn ac mae'r arweinyddiaeth honno, rwy'n gwybod, yn cael ei chydnabod gan y gweithlu yno. Rwyf wedi cydgysylltu cyfarfodydd â rheolwyr a'r undebau llafur ar safle Shotton ac yn adnabod y gweithlu hyblyg, gweithgar a medrus iawn. Brif Weinidog, a gaf fi ofyn i chi barhau i sicrhau nad yw Shotton yn cael ei anghofio a bod y gweithlu yno yn cael y wybodaeth ddiweddaraf yn llawn?
English: I can give an absolute assurance that that's true of Shotton, of Trostre and, indeed, of the works in Newport as well. I know that there's been some fear amongst the workers that, whenever steel is talked about, it's always Port Talbot. It is the biggest employer, of course, but we know that all of our steel plants in Wales are hugely important and we know that they're interdependent. The Member will know that I visited Shotton very soon after the announcement; I did the same with all the plants across Wales and will continue to make sure that the steel industry in Wales is seen as one whole industry that must be bought as a whole, and developed and invested in in the future.
Welsh: Gallaf roi sicrwydd pendant fod hynny'n wir am Shotton, am Drostre ac yn wir, y gwaith yng Nghasnewydd hefyd. Gwn fod rhywfaint o ofn ymhlith y gweithwyr hynny, pa bryd bynnag y siaredir am ddur, mai am Bort Talbot y sonnir bob amser. Yno mae'r cyflogwr mwyaf, wrth gwrs, ond gwyddom fod ein holl weithfeydd dur yng Nghymru yn hynod o bwysig a gwyddom eu bod yn gyd-ddibynnol. Bydd yr Aelod yn gwybod fy mod wedi ymweld â Shotton yn fuan iawn ar ôl y cyhoeddiad; gwnes yr un peth gyda'r holl weithfeydd ledled Cymru a byddaf yn parhau i wneud yn siŵr fod y diwydiant dur yng Nghymru yn cael ei weld fel un diwydiant cyfan sy'n rhaid ei brynu yn ei gyfanrwydd, a'i ddatblygu, a buddsoddi ynddo yn y dyfodol.
English: Absolutely, and I know the Member has been vocal in terms of advocating the steel industry in his particular city. Of course, we know that Newport has a substantial export market as well - some 30 per cent of the steel produced is exported and they are successful and profitable. It's hugely important that the future prosperity and sustainability of all the sites in Wales is addressed. But, again, they are all linked to Port Talbot and the steel that is made in Port Talbot that feeds the operations that they carry out. So, I can give the assurance to those workers in Shotton, in Trostre, in Newport and, of course, in Port Talbot that we see the steel industry as integrated within Wales, as profitable in Wales, as having a future in Wales, and, of course, we will continue to speak up for all of those workers.
Welsh: Yn hollol, a gwn fod yr Aelod wedi bod hyrwyddo'r diwydiant dur yn huawdl yn ei ddinas. Wrth gwrs, rydym yn gwybod bod gan Gasnewydd farchnad allforio sylweddol hefyd - mae tua 30 y cant o'r dur a gynhyrchir yn cael ei allforio ac maent yn llwyddiannus ac yn broffidiol. Mae'n hynod o bwysig fod ffyniant a chynaliadwyedd yr holl safleoedd yng Nghymru yn y dyfodol yn cael sylw. Ond unwaith eto, maent i gyd yn gysylltiedig â Phort Talbot a'r dur sy'n cael ei wneud ym Mhort Talbot sy'n bwydo'r gwaith a gyflawnant. Felly, gallaf roi sicrwydd i'r gweithwyr yn Shotton, yn Nhrostre, yng Nghasnewydd ac wrth gwrs, ym Mhort Talbot ein bod yn gweld y diwydiant dur yn integredig yng Nghymru, yn broffidiol yng Nghymru, ac yn meddu ar ddyfodol yng Nghymru, ac wrth gwrs, byddwn yn parhau i siarad dros bawb o'r gweithwyr hynny.
English: The next item on the agenda is a statement by the Cabinet Secretary for Economy and Infrastructure on the European football championships, and I call on Ken Skates.
Welsh: Yr eitem nesaf ar yr agenda yw datganiad gan Ysgrifennydd y Cabinet dros yr Economi a'r Seilwaith ar y pencampwriaethau pêl-droed Ewropeaidd, ac rwy'n galw ar Ken Skates.
English: I thank the Member for his contribution and say, well, actually, for many of us, it's going to be the first time that we've ever seen the Welsh national squad campaign on the world stage, so it's going to be a life first for many of us that I'm sure we're very excited about. On the last point about carrying out an audit of facilities across Wales - I forgive the Member because he wasn't in this Chamber at that time - it was actually carried out towards the back end of the previous Assembly. So, that work has been carried out in conjunction with Sport Wales. With regard to pitch fees, this has been a contentious issue across Wales, particularly in the last 12 months, but as my colleague Lee Waters rightly mentioned, it's also been a problem in his part of Wales, in Carmarthenshire. Perhaps we could visit one of the pitches there as well. In terms of elite and grass-roots sport, the Member should now be aware that both are now in the hands of full budget-holding Ministers; that was not the case previously. So, actually, I would have thought he'd welcome the fact that we now have two people around the Cabinet table with an interest in promoting sport at a community level and sport at an elite level. Grass-roots sport has more than just leisure and elite sport to serve, it also has health and well-being to support and to serve. By placing it in the hands of the Cabinet Secretary for health, it's my belief that we can expand grass-roots sport to include all forms of physical activity that serve the health and the well-being of Wales.
Welsh: Diolch i'r Aelod am ei gyfraniad a dweud, i lawer ohonom, mai dyma'r tro cyntaf erioed mewn gwirionedd i ni weld ymgyrch sgwad genedlaethol Cymru ar lwyfan y byd, felly mae'n mynd i fod yn dro cyntaf mewn bywyd i lawer ohonom ac rwy'n siŵr ein bod yn gyffrous iawn am hynny. Ar y pwynt olaf ynglŷn â chynnal archwiliad o gyfleusterau ledled Cymru - rwy'n maddau i'r Aelod am nad oedd yn y Siambr hon ar yr adeg honno - cafodd ei gynnal mewn gwirionedd tuag at ddiwedd y Cynulliad blaenorol. Felly, mae'r gwaith hwnnw wedi'i wneud ar y cyd â Chwaraeon Cymru. O ran ffïoedd caeau chwarae, mae hwn wedi bod yn fater dadleuol ar draws Cymru, yn enwedig yn ystod y 12 mis diwethaf, ond fel y soniodd fy nghyd-Aelod Lee Waters yn gywir, mae hefyd wedi bod yn broblem yn ei ran ef o Gymru, yn Sir Gaerfyrddin. Efallai y gallem ymweld ag un o'r caeau chwarae yno hefyd. O ran chwaraeon elitaidd a chwaraeon ar lawr gwlad, dylai'r Aelod fod yn ymwybodol bellach fod y ddau yn nwylo Gweinidogion gyda chyllidebau llawn; nid oedd hynny'n wir o'r blaen. Felly, mewn gwirionedd, byddwn wedi meddwl y byddai'n croesawu'r ffaith fod gennym ddau o bobl wrth fwrdd y Cabinet bellach sydd â diddordeb mewn hyrwyddo chwaraeon ar lefel gymunedol a chwaraeon ar lefel elitaidd. Mae chwaraeon ar lawr gwlad yn ymwneud â mwy na hamdden a chwaraeon elitaidd yn unig, mae hefyd yn ymwneud â chefnogi iechyd a lles. Drwy ei roi yn nwylo Ysgrifennydd y Cabinet dros iechyd, credaf y gallwn ehangu chwaraeon ar lawr gwlad i gynnwys pob math o weithgarwch corfforol sy'n hybu iechyd a lles yng Nghymru.
English: It's a significant achievement for the Welsh squad to qualify for major finals for the first time in 58 years, so I'd like to add the congratulations of the Welsh UKIP group to those of everybody else for that achievement in getting there to Chris Coleman and his team and the squad. It's good that there is thought being given to grass-roots sport in the future with the investment into the Welsh Football Trust, and I hope that will continue. Perhaps for the duration of the tournament it might be an idea - perhaps the Minister can tell me if this can be achieved - if all public buildings in Wales could fly the Welsh flag for as long as Wales are actually participating in the tournament. It could be possibly more striking if we removed the EU flags in the meantime because then it would be more distinctive, and, who knows, by the time the tournament's over, we may never need to put them back up again. [Laughter.]
Welsh: Mae'n gyflawniad sylweddol i sgwad Cymru fynd drwodd i rowndiau terfynol pencampwriaeth fawr am y tro cyntaf mewn 58 mlynedd, felly hoffwn ychwanegu llongyfarchiadau grŵp UKIP Cymru at rai pawb arall am lwyddo i gyrraedd yno i Chris Coleman a'i dîm a'r garfan. Mae'n dda gweld ystyriaeth yn cael ei rhoi i chwaraeon ar lawr gwlad yn y dyfodol gyda'r buddsoddiad yn Ymddiriedolaeth Bêl-droed Cymru, ac rwy'n gobeithio y bydd hynny'n parhau. Drwy gydol y bencampwriaeth efallai y byddai'n syniad - efallai y gall y Gweinidog ddweud wrthyf a ellir cyflawni hyn - pe bai modd i bob adeilad cyhoeddus yng Nghymru chwifio baner Cymru cyhyd ag y bydd Cymru'n rhan o'r bencampwriaeth mewn gwirionedd. Mae'n bosibl y gallai fod yn fwy trawiadol pe baem yn cael gwared ar faneri'r UE yn y cyfamser oherwydd wedyn byddai'n fwy amlwg, a phwy a ŵyr, erbyn i'r bencampwriaeth ddod i ben, efallai na fydd angen i ni eu codi byth eto. [Chwerthin.]
English: I rather fear that, if they did remove the European flag in some places, they could be discarded and then considered litter in the streets, and then we might have politicians accusing immigrants of doing it. [Laughter.] I'd welcome the Member's warm embrace of the national spirit that we feel the length and breadth of Wales, and, other than to say I would encourage all public buildings to have the Welsh flag hoisted above them, I would just like to point out as well, with regard to Russell George's comments about safety, that we are in regular contact with the Foreign and Commonwealth Office regarding the threat of terrorism, and the need to maintain the best behaviour of fans at matches. I would encourage all fans to check regularly with the Foreign and Commonwealth Office website. There is a headline section called 'Be on the Ball' on the website, and I'd encourage all fans travelling to France to take close notice of that.
Welsh: Pe baent yn tynnu'r faner Ewropeaidd mewn rhai mannau, mae arnaf ofn y gallent gael eu taflu a'u hystyried yn sbwriel yn y strydoedd, ac yna efallai y bydd gennym wleidyddion yn cyhuddo mewnfudwyr o'i wneud. [Chwerthin.] Byddwn yn croesawu'r modd y mae'r Aelod wedi cofleidio'r ysbryd cenedlaethol rydym yn ei deimlo ar hyd a lled Cymru, ac ar wahân i ddweud y byddwn yn annog pob adeilad cyhoeddus i godi baner Cymru uwch eu pennau, hoffwn nodi yn ogystal, mewn perthynas â sylwadau Russell George ynglŷn â diogelwch, ein bod mewn cysylltiad rheolaidd â'r Swyddfa Dramor a Chymanwlad ynghylch bygythiad terfysgaeth, a'r angen i gefnogwyr ymddwyn ar eu gorau mewn gemau. Byddwn yn annog yr holl gefnogwyr i edrych yn rheolaidd ar wefan y Swyddfa Dramor a Chymanwlad. Mae yna adran o'r enw 'Be on the Ball' ar y wefan, a byddwn yn annog yr holl gefnogwyr sy'n teithio i Ffrainc i gadw llygad manwl arni.
English: Thank you to the Cabinet Secretary. I suspect it's unanimous that we are behind Wales as our team for this tournament, regardless of who some Members may have supported in the past. Nonetheless, many Members will be aware of well-publicised incidents of major retailers in Wales promoting the England football team in their stores and on their merchandise. Clearly, this is not ideal, especially when Wales will be playing England in the tournament. I must also pay tribute to Lindsay Whittle, Steffan Lewis's predecessor, because, when he discovered that Panini were selling England sticker books in Tesco and not Wales sticker books, he was climbing the walls, and anyone who knows Lindsay Whittle can imagine that. [Laughter.] Does the Cabinet Secretary plan to hold any conversations with major commercial retail organisations about the appropriateness of promoting the England football team in Wales during Euro 2016? Would he remind them to act more sensitively when it comes to their stores' merchandise so that we can all get behind Wales and wish them well in the month ahead?
Welsh: Diolch i Ysgrifennydd y Cabinet. Rwy'n amau ein bod yn cefnogi Cymru'n unfrydol fel ein tîm ar gyfer y bencampwriaeth hon, ni waeth pwy mae rhai o'r Aelodau wedi cefnogi yn y gorffennol. Serch hynny, bydd llawer o'r Aelodau yn ymwybodol o achosion a gafodd lawer o sylw o fanwerthwyr mawr yng Nghymru sy'n hyrwyddo tîm pêl-droed Lloegr yn eu siopau ac ar eu nwyddau. Yn amlwg, nid yw hyn yn ddelfrydol, yn enwedig gan fod Cymru yn mynd i fod yn chwarae Lloegr yn y bencampwriaeth. Rhaid i mi hefyd dalu teyrnged i Lindsay Whittle, rhagflaenydd Steffan Lewis, oherwydd, pan ddarganfu fod Panini yn gwerthu llyfrau sticeri Lloegr yn Tesco ac nid llyfrau sticeri Cymru, roedd yn dringo'r waliau, a gall unrhyw un sy'n adnabod Lindsay Whittle ddychmygu hynny. [Chwerthin.] A yw Ysgrifennydd y Cabinet yn bwriadu cael unrhyw sgyrsiau gyda sefydliadau manwerthu masnachol mawr ynghylch priodoldeb hyrwyddo tîm pêl-droed Lloegr yng Nghymru yn ystod Ewro 2016? A wnaiff eu hatgoffa i weithredu'n fwy sensitif mewn perthynas â nwyddau eu siopau er mwyn i ni i gyd gefnogi Cymru a dymuno'n dda iddynt yn ystod y mis i ddod?
English: The Member raises an important point, but I would say that I would like to see English visitors to Wales be able to purchase football items that carry the Welsh flag as well as the English flag if they wish to in order to build the economy of Wales. I am aware of shops - and it has been a contentious issue - that have been selling English merchandise, particularly in north-east Wales, where there is a very porous border. This is not new to this event; this is an issue that has been ongoing for many, many years. I think the key thing for us as politicians to recall is that this is Wales's first opportunity to compete since 1958 and, rather than focus on what other nations might be doing, let's focus on what Wales has achieved and what Wales should be doing and celebrate the success of the Welsh squad.
Welsh: Mae'r Aelod yn crybwyll pwynt pwysig, ond byddwn yn dweud y byddwn yn hoffi gweld ymwelwyr â Chymru o Loegr yn gallu prynu eitemau pêl-droed sy'n cario baner Cymru yn ogystal â baner Lloegr os ydynt yn dymuno er mwyn gwella economi Cymru. Rwy'n ymwybodol fod yna siopau - ac mae wedi bod yn fater cynhennus - wedi bod yn gwerthu nwyddau Seisnig, yn enwedig yng ngogledd-ddwyrain Cymru, lle mae'r ffin yn hydraidd iawn. Nid yw hyn yn newydd i'r digwyddiad hwn; mae hwn yn fater sydd wedi bod yn digwydd ers blynyddoedd lawer. Rwy'n credu mai'r peth allweddol i ni fel gwleidyddion yw cofio mai hwn yw'r cyfle cyntaf i Gymru gystadlu ers 1958 ac yn hytrach na chanolbwyntio ar yr hyn y gallai gwledydd eraill fod yn ei wneud, gadewch i ni ganolbwyntio ar yr hyn y mae Cymru wedi'i gyflawni a'r hyn y dylai Cymru fod yn ei wneud a dathlu llwyddiant carfan Cymru.
English: I agree with you that we should be concentrating on focusing on the success of our own team. You've already mentioned that both in Swansea and Cardiff there will be a fanzone, and I am very pleased to congratulate Cardiff council on getting the sponsorship together so that there can be a fanzone in Bute park for the three events. I just wanted to raise with you the importance of making it a family-friendly event so that people can bring the whole family, safe in the understanding that this is going to be an event that they'll want their children to go to. I'm just a bit concerned from the press reports that there's not going to be any food or drink allowed into the fanzone, and I wondered whether this wasn't an opportunity to try and force people to buy expensive items of refreshment when it's incredibly important that people drink water if it's hot. I just wondered whether you could look into that and make sure it isn't an opportunity to take money off people rather than to celebrate the success of our team.
Welsh: Rwy'n cytuno â chi y dylem fod yn canolbwyntio ar lwyddiant ein tîm ein hunain. Rydych wedi crybwyll eisoes y bydd parth cefnogwyr yn Abertawe a Chaerdydd, ac rwy'n falch iawn o longyfarch cyngor Caerdydd ar ddenu'r nawdd i gael parth cefnogwyr ym mharc Bute ar gyfer y tri digwyddiad. Roeddwn am sôn wrthych pa mor bwysig yw ei wneud yn ddigwyddiad sy'n ystyriol o deuluoedd fel y gall pobl ddod â'r teulu cyfan, yn ddiogel o ddeall fod hwn yn mynd i fod yn ddigwyddiad y byddant eisiau i'w plant fynd iddo. Rwyf ychydig yn bryderus ynghylch adroddiadau yn y wasg na chaniateir unrhyw fwyd neu ddiod yn y parth cefnogwyr, ac roeddwn yn meddwl tybed a oedd hwn yn gyfle i geisio gorfodi pobl i brynu lluniaeth drud pan fo'n hynod o bwysig fod pobl yn yfed dŵr os yw'n boeth. Roeddwn yn meddwl tybed a allech edrych ar hynny a gwneud yn siŵr nad yw'n gyfle i fynd ag arian oddi wrth bobl yn hytrach na dathlu llwyddiant ein tîm.
English: Yes. Can I thank the Member for her contribution? It is absolutely vital that, in particular during these hot spells, people do consume as much water as alcohol. It is a matter for Cardiff City Council as to who they have selling refreshments, but as I said a little earlier, I think it's important that Welsh producers and Welsh suppliers are given every opportunity to capitalise from the event. The Member is right that, insofar as the fans' behaviour is concerned, it's not just the players who are ambassadors for Wales abroad, it's also the fans - both those who travel abroad and those who remain in Wales - so, I would urge them to present Wales in the best, most respectable way possible and to refrain from excessive drinking.
Welsh: Iawn. A gaf fi ddiolch i'r Aelod am ei chyfraniad? Mae'n gwbl hanfodol, yn enwedig yn ystod y cyfnodau poeth hyn, fod pobl yn yfed cymaint o ddŵr ag o alcohol. Mater i Gyngor Dinas Caerdydd yw pwy sydd ganddynt yn gwerthu lluniaeth, ond fel y dywedais ychydig yn gynharach, rwy'n credu ei bod yn bwysig i gynhyrchwyr Cymru a chyflenwyr o Gymru gael pob cyfle i fanteisio ar y digwyddiad. Mae'r Aelod yn iawn, o ran ymddygiad y cefnogwyr, nid y chwaraewyr yn unig sy'n llysgenhadon dros Gymru tramor, ond y cefnogwyr hefyd - y rhai sy'n teithio dramor a'r rhai sy'n aros yng Nghymru - felly, byddwn yn eu hannog i gyflwyno Cymru yn y ffordd orau a mwyaf parchus posibl ac i ymatal rhag yfed gormod.
English: I thank the Cabinet Secretary.
Welsh: Diolch i Ysgrifennydd y Cabinet.
English: The next item is the motion to suspend Standing Orders in order to allow debate of the next item, and I call on a member of the Business Committee to move the motion.
Welsh: Yr eitem nesaf yw'r cynnig i atal Rheolau Sefydlog dros dro er mwyn caniatáu cynnal dadl ar yr eitem nesaf o fusnes. Rwy'n galw ar aelod o'r Pwyllgor Busnes i wneud y cynnig.
English: May I thank the Member for that contribution to the debate on this motion? I do agree that it's not ideal that we need to suspend Standing Orders in this way. However, circumstances conspired against us on this occasion. The Business Committee, as Members will know, did feel that it was unfortunate that we couldn't comply with Standing Orders on this particular occasion, but the Business Committee did agree to review the 10-day deadline that has led us to this situation where we are debating a motion to suspend Standing Orders. So, I am grateful to the Member for his comments. I now move, therefore, to the question as to whether the motion to suspend Standing Orders should be agreed. Does any Member object? As there are no objections to the motion, the motion is agreed in accordance with Standing Order 12.36.
Welsh: A gaf i ddiolch i'r Aelod am gyfrannu at y ddadl ar y cynnig yma? Rwy'n cytuno nad yw'n ddelfrydol bod angen atal y Rheolau Sefydlog fel hyn. Fodd bynnag, fe weithiodd amgylchiadau yn ein herbyn ni y tro yma. Fe roedd y Pwyllgor Busnes, fel mae'r Aelod yn ymwybodol, yn ei hystyried hi'n anffodus nad oedd modd cydymffurfio â'r Rheolau Sefydlog ar yr achlysur yma, ond fe wnaeth y Pwyllgor Busnes gytuno i adolygu'r terfyn amser 10 diwrnod sydd wedi arwain at y sefyllfa o gynnig gohirio'r Rheolau Sefydlog yn yr achos yma. Felly, rwy'n ddiolchgar i'r Aelod am wneud y sylwadau hynny. Rwy'n symud felly nawr i'r cwestiwn a ddylid derbyn y cynnig i atal y Rheolau Sefydlog dros dro. A oes unrhyw Aelod yn gwrthwynebu? Nid oes gwrthwynebiad, felly derbynnir y cynnig yn unol â Rheol Sefydlog 12.36.
English: The next item is the motion to appoint the Assembly Commission. I call on a member of the Business Committee to move the motion.
Welsh: Yr eitem nesaf, felly, yw'r cynnig i benodi Comisiwn y Cynulliad. Rwy'n galw ar aelod o'r Pwyllgor Busnes i wneud y cynnig hwnnw.
English: Thank you. The proposal is to agree the motion. Does any Member object? There are no objections; therefore the motion is agreed in accordance with Standing Order 12.36.
Welsh: Diolch. Rwy'n gofyn, felly, a ddylid derbyn y cynnig. A oes unrhyw Aelod yn gwrthwynebu hynny? Os na, derbynnir y cynnig yn unol â Rheol Sefydlog 12.36.
English: That brings today's proceedings to a close.
Welsh: Felly, fe ddaw trafodion y dydd i ben.
English: I call the Assembly to order.
Welsh: Galwaf y Cynulliad i drefn.
English: Before we move to questions to the First Minister, and following the vigil held outside the Senedd yesterday evening, on behalf of the Assembly I would like to convey our condolences to those who were affected by the Orlando shootings. Today, our thoughts are with the injured and with the families and friends who have been bereaved. As an Assembly, we aspire to a world free from hate crimes of this kind. I ask Members to be upstanding for a minute's silence in commemoration.
Welsh: Cyn i ni symud at y cwestiynau i'r Prif Weinidog, ac yn dilyn yr wylnos a gynhaliwyd y tu allan i'r Senedd neithiwr, ar ran y Cynulliad hoffwn fynegi ein cydymdeimlad â'r rheini yr effeithiwyd arnynt gan y saethu yn Orlando. Rydym yn meddwl heddiw am y rhai sydd wedi'u hanafu a'r teuluoedd a'r ffrindiau hynny sy'n galaru. Fel Cynulliad, rydym yn dyheu am fyd sy'n rhydd o droseddau casineb o'r math yma. Gofynnaf i'r Aelodau sefyll am funud o dawelwch er cof.
English: Sorry, Presiding Officer, do I read out the one in writing?
Welsh: Mae'n ddrwg gennyf, Lywydd, ydw i'n darllen yr un ysgrifenedig?
English: Up-to-date adopted local development plans are an essential part of an effective planning system.
Welsh: Mae cynlluniau datblygu lleol wedi'u mabwysiadu cyfredol yn rhan hanfodol o system gynllunio effeithiol.